„Boldog az az ember, akinek ereje benned gyökerezik, s akinek szíve zarándokútra készül."  (Zsolt 84,6)

                                                Kedves Szülők!

    Szeretettel hívjuk iskolánk 7-12. évfolyamos diákjait 2022. június 17-23. között a Tihany-Pannonhalma gyalogos zarándoktáborba, melyet a Magyarországi  Szerzeteselöljárók Konferenciáinak  Irodája koordinál és a Vándortábor program keretein belül valósul meg. A Zarándoktábor támogatja és segíti a közösségépítést, kiegészíti és elmélyíti a hittanórákon szerzett ismereteket.  A zarándoklat személyes tapasztalat és hitélmény útján segíti a fiatalok testi-lelki-szellemi fejlődését a következő területeken:

HIT ÉS ERKÖLCS
· erősíti keresztény hitüket, jövőbe vetett reményüket, egymás, önmaguk és Isten iránti szeretetüket,
· segít különbséget tenni jó és rossz, a fontos és a kevésbé fontos, az értékes és az értéktelen között, s ezáltal segíti az életben való eligazodást és boldogulást,
· megismerteti őket a keresztény zarándoklás hagyományával, a szent helyek történetével

DÖNTÉSEK ÉS CÉLOK
· segítséget ad személyes döntéseik meghozatalához, céljaik meghatározásához

ÖNISMERET
· saját határaik megismerése és a közösséghez tartozás tapasztalata által támogatja a önismeret és az énkép fejlődését

FIZIKAI PRÓBATÉTELEK     
· a fizikai kihívások leküzdése által fejleszti az akaratot és a kitartást,
· szembesít azzal, hogy a szenvedés életünk velejárója, s elgondolkodtat arról, mi a szenvedés értelme.

REFLEXIÓ
· segíti a benne zajló folyamatok felismerését, pontos megfogalmazását,
· a érzékszervek tudatosabb és kifinomultabb használata révén fejleszti a külső-belső észlelést, a útbaigazító jelek felismerését

KÖZÖSSÉG
· megtanít segítséget elfogadni és segítséget nyújtani,
· segíti a fiatalokat abban, hogy félelmüket és gátlásaikat legyőzve merjék megfogalmazni véleményüket, bátran megosszák élményeiket, gondolataikat,
· nyitottá tesz mások meghallgatására, elfogadására. a másokkal való párbeszédre, mások szükségleteinek felismerésére.

A zarándoktábor részvételi díja 36000 Ft/fő, melyet két részletben, az alábbi ütemezés szerint  kérünk befizetni:  6000 Ft előleget  kérünk 2022. február 21-ig, a fennmaradó 30.000 Ft-ot pedig 2022. május 20-ig. 

A részvételi díj tartalmazza a szállás, az étkezés (reggeli, hideg csomag ebédre, három fogásos vacsora), a csomagszállítás, a programokon való részvétel, ajándék póló és kitűző költségeit. A Tihanyba utazás és a Pannonhalmáról hazautazás költségeit ez a díj nem tartalmazza. A Zarándoktáborba utazó diákok a MÁV járatain 90%-os kedvezménnyel utazhatnak. 
[bookmark: _GoBack]A táborral kapcsolatos bővebb információkért kérem, látogassanak el a https://zarandoktabor.hu/utvonal/1/tihany-bakonybel-pannonhalma oldalra. Kérdéseikkel Holnapy Dénes Márton atyát (holnapymarton@gmail.com) vagy  Király Mónikát (kiraly.monika.tanar@edu.kszj.hu) kereshetik. 
 
Üdvözlettel:
	
Holnapy Dénes Márton	                Király Mónika
    igazgatóhelyettes	zarándoktábor-vezető pedagógus

